# Kako?

Prikovana stojim;
Maknuti se ne mogu.

Godine ne brojim otkako sam ovdje,
Niti misli sve koje čujem svaki dan,
Niti načine kojima me pokušavaju promijeniti.

Sve blago koje imam je u meni,
Čuvam ga od riječi nemilosrdnih,
Što mi srce vrijeđaju I dušu izjedaju besprekidno.

I stojim čvrsto na nogama svojim,
Stojim iza svake svojstvene riječi
Isprepletene u istinu koju ja volim, a drugi ne.

Godine ne brojim otkako sam ovdje,
Niti povrede koje su sad snaga,
Koju čuvam u duhu svoje čvrste nepokolebljivosti.

I znam sad što ću svima ovdje reći,
Znam što će probuditi sve čelične,
Sve slomljene, sve nesigurne, sve nepovjerljive, nesretne.

Sva pitanja sad imaju odgovor,
Sve što sam se ikada upitala;
Samo je jedno pitanje stalo na put mojoj misli: kako?

Godine ne brojim otkako sam ovdje,
Niti promjene koje su me prošle,
Niti ljude poznate, koji su prije mene bili isti.

Ipak, nisu bili baš poput mene,
Niti su polako sebe izvukli
Iz one tame u koju ih je društvo bilo pokrilo.

A ja još uvijek ne znam samo kako,
Kako reći sve što imam za reći,
Kada sam zbog istine bivala potpuno sama, sa strahom.

I moja pjesma je začarani krug,
Jer i dalje nema takve istine,
Koju bi ova moja usta mogla reći bez kažnjavanja…

Prikovana stojim;
Maknuti se ne mogu.

 Lea Božić, 3. OG